ZAPISNIK
12. sjednice Vijeća Gradske četvrti Brezovica, održane 26. svibnja 2022., s početkom u 18:45 sati, u sjedištu Gradske četvrti Brezovica, Brezovička cesta 100, 

Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Vladimir Iviček, Ivica Kovačić, Ivica Mavračić, Marina Pucević, Zlatko Katulić, Irena Borovina i Nenad Žugaj
Nenazočni članovi  Vijeća Gradske četvrti Brezovica: Srećko Tatar 
Nazočni djelatnici Gradskog ureda za mjesnu samoupravu: Milan Kulaš i Stjepan Tomislav Križanić.

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 11. sjednice Vijeća Gradske četvrti Brezovica. 
         Obzirom da se nitko ne javlja za riječ, zapisnik daje na usvajanje.
Jednoglasno (10“za“) je usvojen zapisnik 11. sjednice.
 
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Obzirom da se nitko nije javio za raspravu daje na glasovanje dnevni red.
Vijeće je jednoglasno (10“za“) usvojilo

DNEVNI RED
1. Prijedlog zaključka o prijedlogu izmjene Financijskog plana Gradske četvrti Brezovica u 2022. 
2. Prijedlog zaključka o korištenja sredstava s pozicije „Ostali nespomenuti rashodi poslovanja“
3. Prijedlog zaključka o prijedlogu za uvrštenje asfatiranja kolnika u rebalans Programa asfaltiranja nerazvrstanih cesta I. reda u 2022.
4. Prijedlog zaključka o očitovanju o izvanrednom održavanje mosta u Ulici Luje Naletilića kod oteretnog kanala Sava-Odra 
5. Prijedlog zaključka o prijedlogu za uvrštenje gradnje javne rasvjete u rebalans Programa građenja komunalne infrastrukture na području Grada Zagreba u 2022.
6. Prijedlog zaključka o prijedlogu za uvrštenje gradnje nogostupa u ulici Horvati u rebalans Programa građenja komunalne infrastrukture na području Grada Zagreba u 2022.
7. Prijedlog zaključka o davanju mišljenja na prijedlog voznog reda autobusne linije 163 Savski most – Donji Trpuci-Gornji Trpuci
8. Prijedlog zaključka o prijedlogu imenovanja ulica u naselju Donji Dragonožec
9. Prijedlog zaključka o prijedlogu izmjene termina gašenja reflektora kod sportskih igrališta u dvorištu OŠ Brezovica
10. Prijedlog zaključka o očitovanju na Prijedlog programa za izradu Urbanističkog plana uređenja Zadvorsko
  11. Pitanja, prijedlozi i obavijesti
        - Plan investicija Vodoopskrbe i odvodnje d.o.o
        - Hodogram-Dan branitelja




Ad. 1. Prijedlog zaključka o prijedlogu izmjene Financijskog plana Gradske četvrti 
           Brezovica u 2022. 

Tomislav Cavrić otvara prvu točku dnevnoga reda, konstatira da su članovi Vijeća primili  prijedlog u pisanom obliku te otvara raspravu. U raspravi su sudjelovali svi članovi Vijeća.
Zlatko Katulić podržava svaku investiciju i izgradnju u Gradskoj četvrti ali ne podržava financiranje crkvenih objekata. Podržava jedino u slučaju ako će se  uređenim parkiralištem u dvorištu crkve u Donjem Dragonošcu koristi građani,  kao što će se bazenom u Caritasovoj kući moći koristiti svi zainteresirani građani
Predložio je da se za ove dvije stavke glasuje odvojeno jer bi time postojale veće  šanse da prijedlog bude prihvaćen od Gradonačelnika.
Milan Kulaš napominje da je trebao predložiti amandman na Prijedlog zaključka. 
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Većinom glasova (6 „za“ i 4 „suzdržana“) je donosen
 
ZAKLJUČAK
o prijedlogu izmjene Financijskog plana Gradske četvrti Brezovica u 2022.
                                                            
1. Vijeće je razmotrilo potrebu izmjene Financijskog plana Gradske četvrti Brezovica u 2022. radi povećanja sredstava na poziciji 3281 “Kapitalne donacije neprofitnim   organizacijama” Gradske četvrti Brezovica, a za potrebe uređenja okoliša crkve  „Sv. Ivana Pavla II“ u naselju Donji Dragonožec, u iznosu od 250.000,00 kn, te obnove unutarnjeg bazena u Caritasovoj kući „Bl. Alojzije Stepinac“ u naselju Brezovica, u iznosu od 150.000,00 kn. 
2. Vijeće predlaže da se sredstva u Planu komunalnih aktivnosti Gradske četvrti Brezovica u 2022. umanje za 400.000,00 kn, a pozicija 3281 „Kapitalne donacije neprofitnim organizacijama“ poveća sa 10.000,00 na 400.000,00 kn. 
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.


Ad. 2.   Prijedlog zaključka o korištenja sredstava s pozicije „Ostali nespomenuti rashodi 
            poslovanja“

Tomislav Cavrić otvara drugu točku dnevnoga reda, konstatira da su članovi Vijeća primili  Prijedlog zaključka u pisanom obliku te otvara raspravu.
 Napominje da je za šatore za 4 manifestacije dobivena ponuda tvrtke  “Tent” na iznos 27.500,00 kn+PDV, što na kraju iznosi 34.600,00kn. Ponuda je zadovoljavajuća
Milan Kulaš daje informaciju da je nedavno došlo do promjene i sada se ponovo temeljem ponuda može financirati manifestacije, lampaše i cvjetene aražmane.
Marina Pucević napomenula je da je predlagala da se iz tih sredstava napravi reklama za tržnicu u Brezovici.
Tomislav Cavrić rekao je da će razgovarati i vidjeti da li je moguće napravit i financirati reklamu. Ž
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (10 „za“) je donesen  
ZAKLJUČAK
o korištenju sredstava
1. Vijeće odobrava isplatu sredstava iz Razdjela Proračuna Grada Zagreba 005-00502, Pozicije 239-3299 "Ostali nespomenuti rashodi poslovanja" Gradske četvrti Brezovica, u iznosu od 3.600,00 kn, za uslugu održavanja pop koncerta u sklopu manifestacije “Ivanje u Kupinečklom Kraljevcu”. 

2. Ovaj će zaključak izvršiti Gradski ured za mjesnu samoupravu, civilnu zaštitu i sigurnost


Ad. 3.  Prijedlog zaključka o prijedlogu za uvrštenje asfatiranja kolnika u rebalans 
            Programa  asfaltiranja nerazvrstanih cesta I. reda u 2022.

Tomislav Cavrić otvara točku dnevnoga reda, konstatira da su članovi Vijeća primili  Prijedlog zaključka u pisanom obliku te otvara raspravu.
Marina Pucević napominje  da prvo treba napraviti nogostup u Hudobičkoj ulici, a nakon toga asfaltirati.
Ivica Mavračić postavio je pitanje zašto se to predlaže, tj . u Hudobičkoj ulici se radi i nogostup i asfaltiranje. Zašto se ne asfaltira neka druga ulica?
Tomislav Cavrić naglasio je da je Hudobička ulica spade u nerazvrstane ceste  I reda po kojoj ide nekoliko autobusnih linija, promet prema moru i granici, a ujedno je najprometnija cesta u Četvrti. Iz svih tih razloga ta cesta se treba održavati jer niti jedna druga ulica nije tako opterečena i nema rang ceste I reda, a i nakon izgradnje kanalizacije u istoj napravljen je samo 1 sloj asfalta. 
Obzirom da se više nitko nije javio za riječ, zatvara raspravu te daje na glasovanje Prijedlog zaključka
jednoglasno (10 „za“) je donesen 
ZAKLJUČAK
o prijedlogu za uvrštenje asfatiranja kolnika u rebalans Programa asfaltiranja nerazvrstanih cesta I. reda u 2022.
                                             
1. Vijeće je zbog lošeg stanja kolnika u pojedinim ulicama na području Gradske četvrti Brezovica razmotrilo potrebu žurnog asfaltiranja istih.  

2. Vijeće predlaže da se u rebalans Programa asfaltiranja nerazvrstanih cesta I. reda u 2022. Uvrsti asfaltiranje kolnika u Hudobičkoj ulici.

3. Ovaj se zaključak dostavlja gradonačelniku Grada Zagreba, g. Tomislavu Tomaševiću, predsjedniku Gradske skupštine Grada Zagreba, g. Jošku Klisoviću, te Gradskom uredu za mjesnu samoupravu, civilnu zaštitu i sigurnost.


Ad. 4.  Prijedlog zaključka o očitovanju o izvanrednom održavanje mosta u Ulici Luje 
             Naletilića kod oteretnog kanala Sava-Odra 

Tomislav Cavrić otvara četvrtu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu. 
          U 19,03 sati Vladimir Iviček, uz ispriku zbog drugih obveza,  napustio je sjednicu.
	Marina Pucević složila se sa prijedlogom, uz našpomenu da se biciklistička staza preko mosta može naknadno projektirati i izgraditi.
Tomislav Cavrić mišljenja je da je bolje forsirati biciklističku stazu po Brezovičkoj cesti i držati se jedne akcije nego forsirati i biciklističku stazu u Ulici Luje Naletilićeva. Po Brezovičkoj je ionako najveći promet biciklista koji idu prema Kraljevcu, Pisarovini itd. Ujedno napominje da kod rekonstrukcije mosta neće biti zatvaranja cijele ulice već samo jedne kolničke trake.
Zlatko Katulić je mišljenja da treba insistirati na gradnji biciklističke staze u sklopu rekonstrukcije mosta. Predlaže da se s prošrenjem pričeka dok ne bude izmjenjen projekt, tj. dok se ne uvrste  i biciklističke staze.
Marina Pucević ne slaže se s time. Napominje da je most sužen i svakodnevna je opasnost u prometu te se treba hitno proširiti.
Tomislav Cavrić napomenuo je da za biciklističku stazu treba rješiti imovinsko- pravne odnose.
	
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka.
Većinom glasova (6 „za“ i 3 „suzdržana“) donesen je
 
ZAKLJUČAK
o očitovanju o izvanrednom održavanje mosta u Ulici Luje Naletilića kod oteretnog kanala Sava - Odra

1. Vijeće je ponovo razmotrilo zamolbu Gradskog ureda za obnovu, izgradnju, prostorno uređenje, graditeljstvo,  komunalne poslove i promet, Sektora za ceste, za očitovanje o izvanrednom održavanju mosta u Ulici Luje Naletilića kod oteretnog kanala Sava-Odra. 

2. Vijeće predlaže uvrštenje izvanrednog održavanja mosta u Ulici Luje Naletilića kod oteretnog kanala Sava - Odra u rebalans Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste, Ulica grada Vukovara 58b.
      

Ad. 5.  Prijedlog zaključka o prijedlogu za uvrštenje gradnje javne rasvjete u rebalans 
             Programa građenja komunalne infrastrukture na području Grada Zagreba u  
              2022.

Tomislav Cavrić otvara petu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu. Pojašnjava da se javna rasvjeta u Grančarskoj ulici neće moći graditi dok se ne završi kompletni projekt uređenja  iste te se umjesto Grančarske predlaže gradnja javne rasvjete u drugim ulicama.
 Obzirom da se više nitko nije javio za riječ, zatvara raspravu te daje na glasovanje Prijedlog zaključka
Jednoglasno (9 „za“) je donesen.
 
ZAKLJUČAK
o prijedlogu za uvrštenje gradnje javne rasvjete u rebalans Programa građenja komunalne infrastrukture na području Grada Zagreba u 2022.

1. Vijeće je razmotrilo akcije s područja Gradske četvrti Brezovica uvrštene u Program građenja komunalne infrastrukture na području Grada Zagreba u 2022. 
2. Vijeće predlaže da se gradnja javne rasvjete u Grančarskoj ulici briše iz Programa građenja komunalne infrastrukture na području Grada Zagreba u 2022., a u rebalans istoga uvrsti sljedeće: 
- gradnja javne rasvjete u ulici Širanovići u naselju Horvati
- gradnja javne rasvjete pješačke staze uz jezero u Golobreškoj ulici
- gradnja javne rasvjete u ulici Kraljevečka cesta I. odvojak
- gradnja javne rasvjete u ulici Franje

     3.   Ovaj se zaključak dostavlja Gradskom uredu za obnovu, izgradnju, prostorno  
uređenje, graditeljstvo, komunalne poslove i promet, Sektoru za građenje      
komunalne infrastrukture i održavanje javnoprometnih površina, javnih  
objekata i javne rasvjete, Ulica grada Vukovara 58b.
      
Ad. 6. Prijedlog zaključka o prijedlogu za uvrštenje gradnje nogostupa u ulici Horvati 
           u rebalans Programa građenja komunalne infrastrukture na području Grada 
           Zagreba u 2022.

Tomislav Cavrić otvara šestu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu.
Obzirom da se nitko nije javio za riječ, zatvara raspravu te daje na glasovanje Prijedlog zaključka
Jednoglasno (9 „za“) je donesen 
ZAKLJUČAK
o prijedlogu za uvrštenje gradnje nogostupa u ulici Horvati u rebalans Programa građenja komunalne infrastrukture na području Grada Zagreba u 2022.

1. Vijeće je razmotrilo žurnu potrebu gradnje nogostupa u ulicama na područja Gradske četvrti Brezovica s pojačanim prometom vozila i pješaka. 

2. Slijedom navedenoga u točki 1. zaključka, Vijeće predlaže da se u rebalans Programa građenja komunalne infrastrukture na području Grada Zagreba u 2022. uvrsti gradnja nogostupa u ulici Horvati, u naselju Horvati, od granice s naseljem Rakov Potok do k.br. 52., u dužini od cca 300 m. 

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste, Ulica grada Vukovara 58b.


Ad. 7.  Prijedlog zaključka o davanju mišljenja na prijedlog voznog reda autobusne 
            linije 163 Savski most – Donji Trpuci-Gornji Trpuci

Tomislav Cavrić otvara sedmu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu.
Zlatko Katulić je protiv prijedloga jer se Vijeće Mjesnog odbora Trpuci nije pozitivno očitovalo o istom.
Tomislav Cavrić odgovorio je da su bili suzdržani. Dao je informacije vezane uz gore navedenu liniju. Ista nije isplativa,  mali broj putnika se vozi, a ulaskom u Odranski Obrež produžila bi se vremenski za cca pet minuta, ali bi dobila putnike koji su joj neophodni da  bude isplativa i da joj ne prijeti ukidanje.
Obzirom da se više nitko nije javio za riječ, zatvara raspravu te daje na glasovanje Prijedlog zaključka.
Većinom glasova (6 „za“ i 3 „suzdržana“) je donesen
 
ZAKLJUČAK
o davanju mišljenja na prijedlog voznog reda autobusne linije 163 Savski most – Donji Trpuci-Gornji Trpuci

1. Vijeće je razmotrilo prijedlog voznog reda autobusne linije 163 Savski most – Donji   Trpuci-Gornji Trpuci. 

2. Vijeće je suglasno s predloženim voznim redom autobusne linije 163 Savski most – Donji Trpuci - Gornji Trpuci.  

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet, te  Zagrebačkom električnom tramvaju.

Ad. 8. Prijedlog zaključka o prijedlogu imenovanja ulica u naselju Donji Dragonožec

Tomislav Cavrić otvara osmu točku dnevnoga reda, konstatira da su članovi Vijeća primili  Prijedlog u pisanom obliku, obrazlaže prijedlog te otvara raspravu.
Obzirom da se više nitko nije javio za riječ, zatvara raspravu te daje na glasovanje Prijedlog zaključka
Jednoglasno (9 „za“) je donesen 
ZAKLJUČAK
o prijedlogu imenovanja ulica u naselju Dragonožec

1. Vijeće Gradske četvrti Brezovica razmotrilo je prijedlog Vijeća Mjesnog odbora Dragonožec za imenovanje ulica u naselju Donji Dragonožec.    
   
· Uvidom u Zajednički informacijski sustav zemljišnih knjiga i katastra utvrđeno je da su čestice za koje se predlaže imenovanje označene kao javno dobro putevi te se, sukladno prijedlogu Vijeća Mjesnog odbora Dragonožec, predlaže:
· Imenovanje puta ( dio k.č.br. 2849 i k.č.br. 2867 k.o. Dragonožec) koji se odvaja od ulice Šipkovina prema sjeveru do ulice Čret u ulicu Pri Čretu. 
· Imenovanje puta ( k.č.br. 2869 k.o. Dragonožec) koji se odvaja od ulice Sitača prema zapadu do k.č.br. 2867 k.o. Dragonožec u ulicu naziva Zahrastje. 

1. Ovaj se zaključak dostavlja Gradskom uredu za katastar i geodetske poslove.                       


Ad. 9.   Prijedlog zaključka o prijedlogu izmjene termina gašenja reflektora kod 
              sportskih igrališta u dvorištu OŠ Brezovica

Tomislav Cavrić otvara devetu točku dnevnoga reda, konstatira da su članovi Vijeća primili  Prijedlog u pisanom obliku, obrazlaže prijedlog zaključka te otvara raspravu.
Obzirom da se više nitko nije javio za riječ, zatvara raspravu te daje na glasovanje Prijedlog zaključka
jednoglasno (9 „za“) je donesen 
ZAKLJUČAK
o prijedlogu izmjene termina gašenja reflektora kod sportskih igrališta u dvorištu OŠ Brezovica

1. Vijeće Gradske četvrti Brezovica razmotrilo je  Prijedlog zaključka o prijedlogu izmjene termina gašenja reflektora kod sportskih igrališta u dvorištu OŠ Brezovica. 

2. Vijeće Gradske četvrti Brezovica traži da reflektori duže gore na igralištu OŠ Brezovica. 

      3.Ovaj se zaključak dostavlja Gradskom uredu za obnovu, izgradnju, prostorno uređenje,   graditeljstvo,  komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Ulica grada Vukovara 58b.


Ad. 10. - Prijedlog zaključka o očitovanju na Prijedlog programa za izradu    
                Urbanističkog plana uređenja Zadvorsko

Tomislav Cavrić otvara desetu točku dnevnoga reda, konstatira da su članovi Vijeća primili  prijedlog u pisanom obliku, obrazlaže prijedlog zaključka te otvara raspravu.
Obzirom da se nitko nije javio za riječ, zatvara raspravu te daje na glasanje slijedeći zaključak
Jednoglasno (9 „za“) je donesen 
ZAKLJUČAK
o  očitovanju na Prijedlog programa za izradu Urbanističkog plana uređenja Zadvorsko

1. Vijeće Gradske četvrti Brezovica razmotrilo je  Prijedlog programa za izradu Urbanističkog plana uređenja Zadvorsko

2. Vijeće Gradske četvrti Brezovica podržava Prijedlog programa za izradu Urbanističkog plana uređenja Zadvorsko

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za prostorno i urbanističko planiranje, Republike Austrije 18.


Ad. 11.   Pitanja, prijedlozi i obavijesti

Tomislav Cavrić otvara jedanaestu točku dnevnoga reda. 
Obrazložio je dopis Vodoopskrbe i odvodnje d.o.o. vezano uz njihov  Plan investicija na području Gradske četvrti Brezovica, te hodogram obilaska spomenika i spomen obilježja povodom Dana branitelja Grada Zagreba
 U 19,22 sati Ivan Pucko, uz ispriku zbog drugih obveza, napustio je sjednicu.
Irena Borovina postavila je pitanje vezano uz nadstrešnicu na asfaltnom platou uz NK Brezovica. Zatražila je da se postave putokazi za prodaju proizvoda OPG-a (tržnica).
Tomislav Cavrić dao je odgovor da je u postupku projektiranje nadstrešnice na platou, a koju bi koristili i OPG-i za prodaju svojih proizvoda. 
 
Milan Kulaš rekao je da nije siguran da Sektor za promet izdaje rješenje za takve  putokaze jer se radi o manifestaciji,  a ne tržnici. Provjeriti će kod nadležnih da li je moguće. 
[bookmark: _GoBack]S obzirom da više nije bilo pitanja, Tomislav Cavrić zatvara točku i zaključuje sjednicu.

Dovršeno u 19:30 sati.

KLASA: 024-08/22-002/166
URBROJ: 251-13-11-8-22-2


Zapisnik vodio
Stjepan Tomislav Križanić



Predsjednik
Vijeća Gradske četvrti Brezovica

Tomislav Cavrić, mag.ing.el.techn.inf.
	

